Maja ees kitsal 7 -meetrisel ja umbes 20 meetri pikkusel ribal kasvasid meil marjapõõsad. Need kaevasime välja, noorendasime ja istutasime ümber lõuna pool asuvale väikesele põllumaalapile. Selle asemele rajasime madalakasvulistele püsikutele ja alpitaimedele oma nurgakese. Et kuumadel suvepäevadel säiliks mullas piisavalt niiskust ja  kõrgel mägedes kasvavate taimede juurekesed oleksid jahedas paigutasime sinna ka hulgaliselt kive. Kuna meid ümbritsesid tihedalt sovhoosipõllud, siis oli seda väärt materjali põlluservadesse kogutud hunnikutest vabalt võtta.